text: Unge opfinder smart cykellås
  20 marts 2018 kl. 19.27
  Studerende opfinder cykellås med bluetooth og vinder pris for unge iværksættere.
  Hvor svært kan det være? Du skal bare lige have ideen, så kører det for dig.
  Og det gør det for Andreas Riis Nielsen og tre af hans klassekammerater fra Det Blå Gymnasium i Haderslev.  Tirsdag vandt de førstepræmien i Haderslev Kommunes konkurrence for iværksættere.
  Andreas og kammeraterne har opfundet Bluelock. En cykellås, som er forbundet med cykelejerens mobiltelefon via bluetooth.  Den låser, når telefonen er væk fra cyklen og låser op, når den er tæt på.
  Ja, hvor svært kan det være? Man skal bare lige have ideen, og det havde Andreas og kammeraterne.
  Se et klip med dem øverst i artiklen. 
  Ideen er så god, at andre også har fået den før de fire klassekammerater. Linka og Bitlock er navne på nogle af de andre.
  
  